Йоаким Холошняй

Йоаким Холошняй, *25. януар 1932, Руски Керестур, Кральовство Югославия – †19. марец 2017, Дюрдьов, Република Сербия — священик, писатель, музикант, многорочный дюрдьовскый парох, котрый на том мѣстѣ служив такой 46 рокы, протоерей ставрофор, бачскый декан, русинскый културный дѣятель.О. МизСас

 Школованя и родина 
О. Йоаким Холошняй уродив ся 25. януара 1932. року у Рускым Керестурѣ, ту закончив основну школу, пак гимназию у Вербасѣ, а богословие выштудовав на Римокатолицком богословском факултетѣ у Загребѣ. За священика го высвятив владыка Гавриил Букатко 9. мая 1958. року  у Рускым Керестурѣ.Paul Robert Magocsi

Быв женатый з Амалиёв, родж. Микловш, з котров мали семеро дѣти, а з котрых двое стали ся священиками.

  Животна дорога и чины 
Душпастырска робота
Перве мѣсто його священицкого служеня была управа парохий Печно, Грабар и Прибич у Жумберку од року 1958 по 1962, а од року 1962. по 1971 служив у Миклошевцях.

За управителя парохии у Дюрдьовѣ быв менованый 1. октобра 1971. року, а од 1979. року быв и бачскый декан.  

Од 12. октобра 1983. року о. Холошняй быв членом Литургийной и Будователной рады Крижевского владычества, за протоерея ставрофора Святый Римскый Престол меновав го 1985. року, а 1986. року став ся конзултором, пак 1988. року членом Священицкой рады.

До Литургийной и Будователной рады щи раз быв менованый 1989. року, а як 1999. року быв основаный Владыческый викариат про Сербию и Чорну Гору (тота державна общность ся называла и Югославия), о. Йоаким Холошняй быв менованый за викаря того викариату, котрый екзистовав по основаня теперѣшного Апостолского екзархату 28. августа 2003. року.

Панотець Йоаким Холошняй вельо будовав – у церковной портѣ у Дюрдьовѣ збудовав пасторалный центер з краснов залов и другима помѣщенями. Оправляв и адаптовав парохийный дом и церкву, на котрой справили новый верх на турни, обновив интерьер церкви. На теметовѣ у Дюрдьовѣ збудовав и стилову каплицю з криптами на похованя, участвовав у выбудовѣ парохийного дому нашой церкви у Господинцьох.

Културна дѣялностьЗавод за културу войводянских Руснацох
О. Йоаким Холошняй и писав — повѣданя, але и популарно-научны творы, а еден з них — „Порозумѣй свой обряд” — роками ся на продовженя публиковав у християнском часописѣ „Звоны”.

Попри тому, о. Йоаким Холошняй зоставать запамятаный и по высокых умѣлецкых досягненях и красѣ пестованя церковной музичной творчости и своим позарядовым спѣваньом з прекрасным тенором, а позната и цѣла його родина як барз музикална.

Його соло-партия в „Отче наш” композитора Дубенского, а в проведеню Хору „Розанов” добыла антологийне значеня. Участвовав у выдаваню трьох аудио-казет з русинсков церковнов музиков, Зборника выбраных пѣсньох зоз Всеночного, Службы Божой и Парастасу карпаторуского богослужебного розспѣву. Попри тому зоз своев родинов спѣвав и у спомянутом Церковном хорѣ „Розанов”, а окрем священицкой роботы, быв активный и в иншых сферах, напримѣр, мав значну участь и в основаню „Русинской складовнѣ” (музейной зберькы) у Дюрдьовѣ.

Зоз сыном Михалом позберав исторично-етнографичну зберьку  „Русинска складовня” („Руска одлога”), докупы 1229 артефактох з материалной културы Руснакох. Тот културный скарб з их газдовского, културно-просвѣтного и сполоченского живота у сьому селѣ теперь ся хранить под опѣков грекокатолицкой парохии у Дюрдьовѣ.

 Розлучка 
О. Йоаким Холошняй ся упокоив в недѣлю, 19. марца 2017. Похованый на дюрдьовском теметове у первом шорѣ около капличкы. Честованого дюрдьовского пароха на його остатню дорогу выпровадив апостолскый екзарх владыка Георгий Джуджар и численны вѣрникы и обывателе, не лєм з Дюрдьова, але и з другых мѣст.

 Жерела и одказы 





 Референции 


Category:Русиньскы церьковны дїятелї
Category:Русиньскы писателї
Category:Музиканты